Serekê Têgêrayîşê Sadrî Muqteda Es Sadrî vizêr venga wekîlanê xo dabi ke wa îstîfayanê xo pêşkêşê parlamentoyî bikerê. Sadrî da zanayene ke reformê welatî rêna bi hukmatê pirrengî mumkîn o û vatbi: ''Wa pêro wekîlê hukmatê Sadrî mektubanê xo yê îstîfa teslîmê serekîya parlamentoyî bikerê. Çunke verê ma de di rayîrî est ê ke ma ya xo apey ancenê yan zî muxalefet de manenê.''
Vengdayîşî ra dima goreyê eşkerayîya ofîsê Sadrî pêro wekîlî waştişnameyê xo yê îstafa dayî.
Balkêş o rixmo ke weçînayîşê parlemntoyî yê Iraqî 8 mengî xo pey de verdayî hema zî Iraq de hukmat nêronîya û no tewirê Sadrî zî nê prosesî de qewimîya.
